Na osnovu člana 92 stav 7 Zakona o veterinarstvu ("Službeni list CG", br. 30/12, 48/15, 52/16 i 43/18), Ministarstvo poljoprivrede, šumarstva i vodoprivrede donijelo je

Naredbu o zabrani upotrebe i tretiranja životinja određenim supstancama i veterinarskim ljekovima\*

Naredba je objavljena u "Službenom listu CG", br. 17/2024 od 27.2.2024. godine, a stupila je na snagu 28.2.2024.

\_\_\_\_\_\_\_\_\_\_\_\_\_\_\_\_\_

\* U ovu naredbu prenesene su: tačka 1d. dio tačke 2c i tačka 3a iz Prilog I Delegirane Uredbe Komisije (EU) 2022/1644 od 7. jula 2022, koja dopunjuje Uredbu (EU) 2017/625 Evropskog parlamenta i Vijeća sa specifičnim zahtjevima za sprovođenje službenih kontrola nad upotrebom farmakološki aktivnih supstanci autorizovanih kao veterinarski medicinski proizvodi ili kao dodaci hrani za životinje i nad zabranjenim i neautorizovanim farmakološki aktivnim supstancama i njihovim reziduama; stav (tačka) 2. člana 107 Regulative 2019/06 o veterinarsko medicinskim proizvodima koja zamjenjuje Direktivu 2001/82/EC i Sprovedbena Uredba Komisije (EU) 2022/1255 od 19. jula 2022. godine o određivanju antimikrobnih medicinskih proizvoda (ljekova) i grupe antimikrobnih medicinskih proizvoda (ljekova) namijenjenih isključivo liječenju određenih infekcija kod ljudi u skladu sa Uredbom (EU) 2019/6 Evropskog parlamenta i Vijeća: Direktiva Savjeta 96/22 o zabrani upotrebe određenih supstanci s hormonalnim ili tirostatičkim dejstvom i beta-agonista u uzgoju domaćih životinja i o ukidanju Direktiva 81/602/EEZ, 88/146/EEZ i 88/299/EEZ, Odluka Savjeta 99/879 o stavljanju u promet i davanju goveđeg hormona somatotropina (BST) kojom se ukida Odluka 90/218/EEZ i Tabela 2 Aneksa Regulative Komisije 37/2010 o farmakološki aktivnim supstancama i njihovoj klasifikaciji po pitanju maksimalnih nivoa rezidua u hrani životinjskog porijekla.

1. Zabranjuje se upotreba supstanci za tretiranje životinja prilikom uzgoja koje su namijenjene za ishranu ljudi ili za proizvodnju proizvoda namijenjenih ishrani ljudi i njihovo stavljanje u promet za te namjene i veterinarskih ljekova koji zaostajanjem u tkivu i organima i njihovim proizvodima mogu ugroziti zdravlje ljudi i to:

1) supstanci sa hormonalnim i tireostatičkim dejstvom i beta-agonistima:

- tireostatici;

- stilbeni, derivati stilbena, njihove soli i estri;

- 17ß-estradiol i estarski derivati 17ß-estradiola;

- beta-agonisti;

- supstance sa estrogenim, androgenim i gestagenim dejstvom;

2) goveđeg hormona somatotropina za tretiranje krava muzara;

3) veterinarskih ljekova koji sadrže supstance:

- "vučja stopa" (Aristolochia spp.) i preparati dobijeni od te supstance;

- hloramfenikol (Chloramphenicol);

- hlorpromazin (Chlorpromazine);

- kolhicin (Colchicine);

- dapson (Dapsone);

- dimetridazol (Dimetridazole);

- metronidazol (Metronidazole);

- nitrofurane (Nitrofurans) uključujući furazolidon (Furazolidone);

- ronidazol (Ronidazole); i

- ostali nitroimidazoli;

4) laktoni rezorcilne kisjeline uključujući zeranol;

5) boje (uključujući i malahit zeleno).

2. Zabranjuje se upotreba antimikrobnih supstanci i grupa antimikrobnih supstanci u veterinarskim (ljekovima i u mediciniranoj hrani za životinje, datih u Prilogu 1 koji čini sastavni dio ove naredbe.

3. Zabranjuje se upotreba kod životinja ljekova za humanu upotrebu koji sadrže antimikrobnu supstancu ili grupu antimikrobnih supstanci, datih u Prilogu 1.

4. Zabranjena je upotreba antimikrobnih ljekova radi podsticanja rasta i povećanja prinosa životinja koje se uzgajaju.

5. Zabrana iz tačke 1 podtačka 1 ove naredbe ne odnosi se na upotrebu u terapijske svrhe:

- testosterona, progesterona i njihovih derivata, koji se odmah nakon upotrebe na mjestu aplikacije apsorbuju i lako pretvaraju u početne komponente (hidrolizuju), ako ih daje veterinar, u obliku injekcija ili kao terapiju za liječenje poremećaja jajnika u obliku vaginalnih spirala i pod uslovom da se ne aplikuju u obliku implantata;

- alil-trenbolona za peroralnu upotrebu ili beta-agoniste za upotrebu na kopitarima, u skladu sa uputstvom proizvođača;

- beta-agonista, u obliku injekcija za indukciju tokolize kod krava za vrijeme teljenja kao i za liječenje respiratornih problema, navikularne bolesti, laminitisa i indukciju tokolize kod kopitara.

6. Životinjama za proizvodnju, supstance iz tačke 5 al. 2 i 3 ove naredbe aplikuje veterinar ako su označene u skladu sa propisima kojima se uređuje identifikacija i registracija životinja.

7. Zabrana iz tačke 1 podtačka 1 ove naredbe ne odnosi se na upotrebu u zootehničke svrhe:

- supstanci koje imaju estrogeno (osim 17ß-estradiola i estarskih derivata 17ß-estradiola), androgeno ili gestageno dejstvo za sinhronizaciju estrusa i implantaciju embriona koju sprovodi veterinar ili veterinarski tehničar pod nadzorom veterinara;

- supstanci sa androgenim dejstvom za promjenu pola, kod životinja akvakulture - riblja mlađ u prva tri mjeseca života.

8. Za primjenu proizvoda iz tačke 7 ove naredbe, veterinar izdaje recept sa oznakom "non repetatur", u kojem određuje potrebnu primjenu i količinu potrebnog proizvoda i vodi evidenciju o propisanom proizvodu.

9. Zabranjena je upotreba:

1 hormonskih proizvoda:

- koji djeluju kao depo-proizvodi;

- za koje je period karence duži od 15 dana nakon zadnjeg tretmana;

- za koje nijesu poznati uslovi upotrebe;

- za koje ne postoje oprema i/ili reagensi za analitičke metode koje se koriste za dokazivanje prisustva rezidua u količinama većim od dozvoljenih:

2) proizvoda koji sadrže beta-agoniste čiji je period karence duži od 28 dana nakon poslednjeg tretmana.

10. Supstance koje se upotrebljavaju u skladu sa tač. 5 do 8 ove naredbe moraju imati dozvolu za stavljanje u promet u skladu sa zakonom.

11. Meso i proizvodi od životinja na kojima su primjenjivane supstance sa estrogenim, androgenim, gestagenim dejstvom ili beta-agonisti, u skladu sa ovom naredbom, ne smiju biti stavljani u promet za ishranu ljudi osim ako su životinje bile tretirane proizvodima koji ispunjavaju zahtjeve iz tač. 5, 6. 7, 8 i 10 ove naredbe i ako je prije klanja životinja poštovana propisana karenca.

12. Veterinar koji daje supstance iz tačke 1 podtačka 1 ove naredbe u terapijske svrhe dužan je da vodi evidenciju, koja sadrži podatke o:

- vrsti tretmana;

- vrsti supstance i nazivu upotrijebljenog veterinarskog lijeka;

- datumu tretiranja životinje;

- identifikacionoj oznaci životinje, odnosno identitetu životinje.

13. Pravna lica koja se bave proizvodnjom i prometom supstanci i veterinarskih ljekova iz tačke 1 ove naredbe, moraju da vode evidenciju o: količinama supstanci i veterinarskih ljekova koji su proizvedeni, nabavljeni, prodati ili upotrijebljeni za proizvodnju farmaceutskih proizvoda ili veterinarskih ljekova, sa imenima lica kojima su prodate i količinama prodatih ili nabavljenih supstanci odnosno veterinarskih ljekova.

14. Danom stupanja na snagu ove naredbe prestaje da važi Naredba o zabrani upotrebe i tretiranja životinja koje se uzgajaju određenim supstancama i veterinarskim ljekovima\* ("Službeni list CG", broj 76/18).

15. Ova naredba stupa na snagu narednog dana od dana objavljivanja u "Službenom listu Crne Gore".

Broj: 04-312/24-1181/3

Podgorica, 22. februara 2024. godine

Ministar,

**Vladimir Joković**, s.r.

PRILOG 1

ANTIMIKROBNE SUPSTANCE I GRUPE ANTIMIKROBNIH SUPSTANCI NAMIJENjENIH ISKLjUČIVO LIJEČENjU ODREĐENIH INFEKCIJA KOD LjUDI

1. Antibiotici

(a) Karboksipenicilini

(b) Ureidopenicilini

(c) Ceftobiprol

(d) Ceftarolin

(e) Kombinacije cefalosporina sa inhibitorima beta-laktamaze

(f) Siderofor cefalosporini

(g) Karbapenemi

(h) Penemi

(i) Monobaktami

(j) Derivati fosfonske kisjeline

(k) Glikopeptidi

(1) Lipopeptidi

(m) Oksazolidinoni

(n) Fidaksomicin

(o) Plazomicin

(p) Glicilciklini

(q) Eravaciklin

(r) Omadaciklin

2. Antivirotici

(a) Amantadin

(b) Baloksavir marboksil

(c) Celgosivir

(d) Favipiravir

(e) Galidesivir

(f) Laktimidomicin

(g) Laninamivir

(h) Metisazon

(i) Molnupiravir

(j) Nitazoksanid

(k) Oseltamivir

(I) Peramivir

(m) Ribavirin

(n) Rimantadin

(o) Tizoksanid

(p) Triazavirin

(q) Umifenovir

(r) Zanamivir

3. Antiprotozoici

(a) Nitazoksanid